## 2. PIELIKUMS

Ogres novada pašvaldības domes 30.03.2023. sēdes lēmumam

(protokols Nr.3;28.)

PROJEKTS

**LĪGUMS Nr.\_\_\_\_**

**PAR detālplānojuma zemes vienībai Klusā ielā 28, Ogrē, Ogres nov., IZSTRĀDI un finansēšanu**

Ogrē, 2023.gada \_\_\_\_.\_\_\_\_\_\_\_\_\_\_\_

**Ogres novada pašvaldība**, reģistrācijas Nr. 90000024455 (turpmāk – **Pašvaldība**), kuru uz Pašvaldības 2021.gada 1.jūlija saistošo noteikumu Nr.12/2021 “Ogres novada pašvaldības nolikums” pamata pārstāv tās izpilddirektors **Pēteris Špakovskis**, no vienas puses, un

**Diāna Onužāne,** personas kods 170787-11007 (turpmāk – **Ierosinātāja**), no otras puses, turpmāk līguma tekstā puses kopā vai katra atsevišķi sauktas arī – “Puses” vai “Puse”, pamatojoties uz:

a) 2014.gada 14.oktobra Ministru kabineta noteikumiem Nr.628 “Noteikumi par pašvaldību teritorijas attīstības plānošanas dokumentiem”;

b) Pašvaldības domes 2023.gada 30.marta lēmumu “Par detālplānojuma izstrādes uzsākšanu zemes vienībai Klusā ielā 28, Ogrē, Ogres nov.”,

noslēdz šādu līgumu (turpmāk – Līgums):

1. **LĪGUMA PRIEKŠMETS**

**Pašvaldība** atļauj un **Ierosinātāja** apņemas **izstrādāt** **detālplānojumu** zemes vienībai Klusā ielā 28, Ogrē, Ogres nov., kadastra apzīmējums 74010030062, (turpmāk – Detālplānojums) saskaņā ar Pašvaldības domes 2023.gada 30.marta lēmumu “Par detālplānojuma izstrādes uzsākšanu zemes vienībai Klusā ielā 28, Ogrē, Ogres nov.” (protokols Nr.\_\_;\_\_.) un Līguma noteikumiem.

1. **DETĀLPLĀNOJUMA IZSTRĀDES FINANSĒŠANAS APMĒRS**

Līguma 1.punktā paredzētā Detālplānojuma izstrādi ***pilnā apmērā*** finansē **Ierosinātāja.**

1. **PUŠU TIESĪBAS UN PIENĀKUMI**

3.1. **Pašvaldība apņemas** nodrošināt Detālplānojuma izstrādes vadību:

3.1.1. ievietot paziņojumu par Detālplānojuma izstrādes uzsākšanu Teritorijas attīstības plānošanas informācijas sistēmā (turpmāk – TAPIS), Pašvaldības tīmekļa vietnē, nodrošināt informāciju citos sabiedrībai pieejamos veidos;

3.1.2. pieņemt lēmumus Detālplānojuma izstrādes gaitā normatīvajos aktos noteiktajā kārtībā un publicēt tos TAPIS, Pašvaldības tīmekļa vietnē un nodrošināt informāciju citos sabiedrībai pieejamos veidos;

3.1.3. nodrošināt telpas Detālplānojuma publiskās apspriešanas procesā Detālplānojuma materiālu pieejamības nodrošināšanai;

3.1.4. nosūtīt Detālplānojuma teritorijai pieguļošo nekustamo īpašumu īpašniekiem (tiesiskajiem valdītājiem) paziņojumus par Detālplānojuma publisko apspriešanu;

3.1.5. piedalīties Detālplānojuma redakcijas publiskās apspriešanas sanāksmē(-ēs);

3.1.6. publicēt apstiprināto Detālplānojumu TAPIS;

3.1.7. publicēt paziņojumu par Detālplānojuma apstiprināšanu TAPIS, oficiālajā izdevumā „Latvijas Vēstnesis”, Pašvaldības tīmekļa vietnē un izziņot citos sabiedrībai pieejamos veidos;

3.2. **Ierosinātāja apņemas** organizēt un nodrošināt Detālplānojuma izstrādi TAPIS atbilstoši normatīvo aktu, darba uzdevuma prasībām un Līguma pielikumā pievienotajam laika grafikam:

3.2.1. nodrošināt un finansēt Detālplānojuma izstrādei nepieciešamo materiālu (topogrāfisko plānu, nepieciešamo pētījumu, apsekošanu, u.c. materiālus) sagatavošanu;

3.2.2. iesniegt Detālplānojuma redakciju izskatīšanai Pašvaldībai un nepieciešamības gadījumā veikt labojumus tajā;

3.2.3. sagatavot publiskās apspriešanas materiālus un nodrošināt to pieejamību, piedalīties publiskās apspriešanas sanāksmē (-ēs);

3.2.4. iesniegt darba uzdevumā minētajām institūcijām izskatīšanai Detālplānojuma redakciju un saņemt atzinumus;

3.2.5. pēc publiskās apspriešanas sagatavot un iesniegt Pašvaldībai pārskatu par Detālplānojuma izstrādi;

3.2.6. sagatavot un iesniegt apstiprinātā Detālplānojuma materiālus papīra formātā 1. eksemplārā;

3.2.7. veikt samaksu Pašvaldībai par līguma 3.1.4.punktā paredzēto paziņojumu nosūtīšanu saskaņā ar Pašvaldības izsniegto rēķinu;

3.2.8. rakstveidā nekavējoties informēt Pašvaldību par visiem apstākļiem, kas atklājušies Detālplānojuma izstrādes procesā un var neparedzēti ietekmēt Līguma izpildi.

3.3. **Detālplānojuma izstrādātājs** apliecina, ka Detālplānojumu izstrādās personas, kuru profesionālā kvalifikācija un pieredze atbilst Ministru kabineta 2014.gada 14.oktobra noteikumu Nr.628 “Noteikumi par teritorijas attīstības plānošanas dokumentiem” 137. un 139.punktā noteiktajām prasībām.

1. **STRĪDU IZSKATĪŠANA**

Puses vienojas, ka jebkurš strīds, nesaskaņas vai prasības, kas izriet no Līguma, kas skar to vai tā pārkāpšanu, izbeigšanu vai spēkā neesamību, vispirms tiks risināts sarunu ceļā, bet, nepanākot vienošanos – izšķirts tiesā.

**5. LĪGUMA DARBĪBA**

5.1. Līgums stājas spēkā ar parakstīšanas brīdi un ir spēkā līdz tajā paredzēto Pušu saistību izpildei.

5.2. Izmaiņas Līgumā un papildinājumi stājas spēkā tikai tad, ja par to ir panākta rakstiska vienošanās.

5.3. Līgums zaudē spēku, ja spēku zaudē Pašvaldības domes 2023.gada 30.marta lēmums “Par detālplānojuma izstrādes uzsākšanu zemes vienībai Klusā ielā 28, Ogrē, Ogres nov.”.

5.4.Ierosinātājair tiesīga vienpusēji Līgumu, par to rakstveidā paziņojot Pašvaldībai15 (piecpadsmit) dienas iepriekš.

5.5. Līgums sagatavots uz 4 (četrām) lapām latviešu valodā 3 (trīs) vienādos eksemplāros, kas glabājas pie Pusēm.

5.6. Līgumam ir 1 (viens) pielikums “Detālplānojuma izstrādes laika grafiks” uz 1 (vienas) lapas.

**6. Pušu rekvizīti**

|  |  |
| --- | --- |
| Pašvaldība:Ogres novada pašvaldība | Ierosinātāja:Diāna Onužāne |
| Reģ. Nr. 90000024455  Brīvības iela 33, Ogre, LV - 5001  Tālr. 65071160, fakss: 65071161  e-pasts: ogredome@ogresnovads.lv  Valsts Kase TRELLV22  Konts: LV25TREL9800890740210  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Pēteris Špakovskis** | pers. kods 170787-11007  dekl. dzīvesvieta: Mednieku ielā 24-31, Ogrē, Ogres nov., LV-5041  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Diāna Onužāne** |

|  |
| --- |
| Detālplānojuma izstrādātājs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Reģ. Nr……………  juridiskā adrese:……  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ……….. |

## PIELIKUMS

2023.gada \_\_.\_\_\_\_\_\_\_\_ līgumam par detālplānojuma izstrādi un finansēšanu

**Detālplānojuma izstrādes laika grafiks**

|  |  |  |
| --- | --- | --- |
| **N.p.k.** | **Aktivitāte** | **Termiņš** |
| 1. | Detālplānojuma redakcijas izstrāde | 02.04.2024. |
| 2. | Publiskā apspriešana | 01.07.2024. |
| 3. | Detālplānojuma redakcijas un publiskās apspriešanas materiālu izvērtēšana, lēmuma pieņemšana par detālplānojuma apstiprināšanu vai noraidīšanu | 02.09.2024. |